Gombak

Gombak merupakan sebuah daerah di negeri Selangor. Daerah ini terletak di bahagian timur negeri Selangor dan berkeluasan 650 kilometer persegi. Daerah ini juga menjadi daerah kelima paling ramai penduduk dan antara yang terpadat di Malaysia dengan jumlah penduduk seramai 942,400 orang. Pusat pentadbiran daerah ini terletak di Bandar Baru Selayang.

Gombak merujuk kepada sebagai lokaliti (bandar/kawasan/pinggir) di bahagian utara dan tengah mukim Setapak (kedua-duanya di Gombak dan Kuala Lumpur).

Sebelum penubuhan Kuala Lumpur sebagai Wilayah Persekutuan pada 1 Februari 1974, Gombak merupakan sebuah bandar yang terletak dalam daerah Kuala Lumpur sebelum diisytiharkan sebagai daerah. Gombak juga adalah rumah kepada penempatan pendatang Minangkabau pertama pada tahun 1800-an dan ditubuhkan tidak lama kemudian. Masjid-masjid lama di kawasan Gombak seperti Masjid Lama Batu 6 Gombak masih berdiri sehingga kini.

Hari ini, Gombak boleh dirujuk kepada kedua-dua bandar dan daerah itu sendiri tetapi penduduk tempatan biasanya merujuk Gombak sebagai bandar, bukan daerah.
Geografi

Daerah Gombak bersempadan dengan daerah Hulu Selangor di utara, Kuala Selangor di barat, Hulu Langat, Petaling dan Kuala Lumpur di selatan serta negeri Pahang di timur.

Keadaan rupa bumi daerah ini adalah berbukit-bukit di kawasan timur, sebahagian kawasan utara dan barat. Manakala di kawasan tengah, keadaan tanah melebihi kepada tanah pamah. Sungai-sungai utama yang mengalir daerah ini ialah Sungai Gombak, Sungai Klang, Sungai Batu dan Sungai Buloh.
Pentadbiran

Daerah Gombak ditadbir oleh dua pihak berkuasa tempatan iaitu Majlis Perbandaran Selayang di barat dan Majlis Perbandaran Ampang Jaya di timur. Daerah ini dibahagikan kepada empat mukim, 10 bandar dan enam pekan.
Demografi

Berdasarkan bancian Malaysia 2020 jumlah penduduk di Daerah Gombak ialah seramai 942,400 orang dengan kepadatan penduduk 1,444 orang perkilometer persegi yang dikategorikan sebagai taburan penduduk sangat padat. Kebanyakan penduduk di daerah ini merupakan Bumiputera, membentuk 64.6 peratus penduduk. Kaum kedua terbesar merupakan kaum Cina diikuti India . Sebanyak 7.1 peratus penduduk merupakan bukan warganegara.

Nisbah penduduk lelaki kepada penduduk wanita ialah 109:100. Terdapat 253,148 tempat kediaman dengan sebanyak 222,549 isi rumah. Purata saiz isi rumah pula dicatatkan seramai empat orang dalam sebuah rumah. Lebih 572 ribu penduduk dalam kalangan umur bekerja, 347 ribu dalam golongan muda dan selebihnya 21 ribu orang merupakan warga tua.
Agama

Majoriti penduduk beragama Islam iaitu 66.5 peratus (627,052 orang) dari jumlah penduduk, diikuti Buddha seramai 18.3 peratus (172,400 orang), Hindu sebanyak 9.5 peratus (89,997 orang), Kristian sebanyak 4.1 peratus (38,928 orang) dan lain-lain sebanyak 0.9 peratus (8,261 orang). Sebanyak 4,059 orang (0.4 peratus) tidak beragama manakala selebihnya 1,703 orang (0.2 peratus) tidak diketahui status agamanya.
Kawasan pilihan raya

Daerah Gombak meliputi empat kawasan parlimen dan 10 kawasan dewan undangan negeri.

Parlimen Selayang
* N13 Kuang
* N14 Rawang
* N15 Taman Templer

Parlimen Gombak
* N16 Sungai Tua
* N17 Gombak Setia
* N18 Hulu Kelang

Sebahagian Parlimen Ampang
* Sebahagian N19 Bukit Antarabangsa
* Sebahagian N20 Lembah Jaya

Sebahagian Parlimen Sungai Buloh
* Sebahagian N37 Paya Jaras
* Sebahagian N38 Bukit Lanjan
Wakil Rakyat

Senarai wakil rakyat yang berkhidmat di kawasan pentadbiran daerah Gombak, Selangor.
Ahli Parlimen

*Ahli Parlimen
**YB Tuan William Leong Jee Keen

*Ahli Parlimen
**YB Dato' Seri Amirudin Shari

*Ahli Parlimen
**YB Puan Rodziah Ismail

*Ahli Parlimen
**YB Tuan Gobind Singh Deo

*Ahli Parlimen
**YB Dato' Ramanan Ramakrishnan
Ahli Dewan Negeri (ADN)

*ADN
**YB Tuan Mohd Rafiq Mohd Abdullah

*ADN
**YB Puan Anfaal Saari

*ADN
**YAB Dato' Seri Amirudin Shari

*ADN
**YB Tuan Muhammad Hilman Idham

*ADN
**YB Dato' Seri Mohamed Azmin Ali

*ADN
**YB Tuan Kamri Kamaruddin

*ADN
**YB Tuan Syed Abdul Rahman Alhadad Syed Ahmad

*ADN
**YB Puan Pua Pei Ling

*ADN
**YB Tuan Dr. Ab Halim Tamuri
Rujukan


Lihat Juga

* Kajang
* Hulu Kelang
* Batu Caves
* Gombak Setia
* Rawang
Pautan luar

* Majlis Perbandaran Selayang
* Pejabat Daerah dan Tanah Gombak


Gombak